pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงแรงงาน ฉีดวัคซีนเข็มแรกให้แรงงานไทยก่อนเดินทางทำงานต่างประเทศแล้ว 5,156 คน
วันเสาร์ที่ 17 กรกฎาคม 2564
กระทรวงแรงงาน ฉีดวัคซีนเข็มแรกให้แรงงานไทยก่อนเดินทางทํางานต่างประเทศแล้ว 5,156 คน
รัฐมนตรีว่าการกระทรวงแรงงาน ประสานกรมควบคุมโรค ฉีดวัคซีน AZ เข็มแรก ให้แรงงานไทยก่อนเดินทางเก็บผลไม้ป่าฟินแลนด์และสวีเดน ฤดูกาลปี 2021
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยได้แพร่ระบาดอย่างรุนแรงและมีแนวโน้มเพิ่มสูงขึ้น พล.อ.ประยุทธ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ต่างกําชับให้กระทรวงแรงงานดูแลความปลอดภัยด้านสุขภาพของแรงงานไทย วางมาตรการป้องกันการแพร่ระบาดในกลุ่มแรงงานไทยที่กําลังจะเดินทางไปทํางานต่างประเทศอย่างรอบคอบ เพราะแรงงานไทยที่เดินทางไปเก็บผลไม้ป่านั้นนอกจากสามารถมีอาชีพ มีรายได้ ยกระดับคุณภาพชีวิตให้ตนเองได้แล้ว ยังสร้างรายได้กลับเข้าสู่ประเทศไทยได้ปีละไม่ต่ํากว่า 700 ล้านบาท ดังนั้นเพื่อเป็นการให้ความคุ้มครองแก่แรงงานไทยที่จะเดินทางไปเก็บผลไม้ป่าในฟินแลนด์และสวีเดน ฤดูกาลปี 2021 และป้องกันการแพร่ระบาดโรคติดเชื้อดังกล่าว กระทรวงแรงงานจึงได้ประสานกับกรมควบคุมโรคในการขอรับการจัดสรรวัคซีนโควิด-19 ให้กับแรงงานไทย โดยเริ่มดําเนินการฉีดวัคซีนตั้งแต่วันที่ 5 กรกฎาคม 2564 ณ ลานโปรโมชั่น ชั้น 2 ศูนย์การค้าเชียร์รังสิต อําเภอลําลูกกา จังหวัดปทุมธานี ซึ่งมีแรงงานได้รับการฉีดวัคซีน AstraZeneca เข็มแรกแล้ว จํานวน 5,156 คน และจะดําเนินการต่อเนื่องจนกว่าแรงงานจะได้รับการฉีดวัคซีนก่อนเดินทางครบทั้ง 8,200 คน
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับฤดูกาลเก็บผลไม้ป่าปี 2021 มีเป้าหมายจัดส่งแรงงานไทยเดินทางไปเก็บผลไม้ป่าในฟินแลนด์และสวีเดน จํานวน 8,200 คน โดยเดินทางไปเก็บผลไม้ป่าในฟินแลนด์ จํานวน 3,000 คน เดินทางแล้ว 816 คน และเดินทางไปเก็บผลไม้ป่าในสวีเดน จํานวน 5,200 คน เดินทางแล้ว 745 คนซึ่งจะทยอยเดินทางตั้งแต่ต้นเดือน ไปจนถึงสิ้นเดือนกรกฎาคม 2564 จนครบจํานวนตามเป้าหมาย ในการเดินทางไปฟินแลนด์ ต้องตรวจ PCR-TEST ผลเป็นลบ โดยผลตรวจนับตั้งแต่เวลาที่ตรวจ จนถึงด่านตรวจคนเข้าเมืองในสนามบินฟินแลนด์ ต้องมีระยะเวลาไม่เกิน 72 ชม. ในขณะที่การเดินทางไปสวีเดนต้องตรวจ PCR-TEST ผลเป็นลบ โดยผลตรวจนับตั้งแต่เวลาที่ตรวจจนถึงด่านตรวจคนเข้าเมืองในสนามบินสวีเดน ต้องมีระยะเวลาไม่เกิน 48 ชั่วโมง ภายหลังจบฤดูกาลจะทยอยเดินทางกลับประเทศไทยช่วงปลายเดือนกันยายนถึงสิ้นเดือนตุลาคม 2564 และเข้ารับการกักกันในสถานที่กักกันรูปแบบเฉพาะองค์กร (Organizational Quarantine) โดยมีบริษัทผู้รับซื้อผลไม้ป่าในฟินแลนด์และนายจ้างในประเทศไทยที่พาลูกจ้างไปทํางานเก็บผลไม้ป่าในสวีเดนเป็นผู้รับผิดชอบค่าใช้จ่ายสําหรับการกักกันดังกล่าว
“ทั้งนี้ คนหางานที่ต้องการเดินทางไปทํางานในต่างประเทศ สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694 หรือเว็บไซต์ www.doe.go.th/overseas” อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-​PM arrives in Washington D.C. for 2nd ASEAN-U.S. Special Summit
วันพฤหัสบดีที่ 12 พฤษภาคม 2565
​PM arrives in Washington D.C. for 2nd ASEAN-U.S. Special Summit
​PM arrives in Washington D.C. for 2nd ASEAN-U.S. Special Summit
May 12, 2022, at 05.55 hrs (Thailand time, or 18.55 hrs of May 11, 2022 in Washington D.C.), Prime Minister and Defense Minister Gen. Prayut Chan-o-cha arrived at Washington D.C. United States of America to attend the 2nd ASEAN-U.S. Special Summit during May 12-13, 2022.
Government Spokesperson Thanakorn Wangboonkongchana disclosed the Prime Minister’s schedule during the visit, that is, to attend dinner reception hosted by U.S. President Joe Biden at the White House, a meeting between ASEAN leaders and the U.S. President, and other meetings with U.S. high-level officials, House Speaker, and the private sector. Discussion at these meetings will be focused on post-pandemic recovery and the region’s sustainable growth, such as global health security, climate change, sustainable development, maritime cooperation, human capital development, education and people-to-people ties, as well as connectivity and economic engagement. ASEAN and the U.S. will also exchange views on regional and international issues of common interest and concern. The Special Summit will also reiterate shared commitment to uphold ASEAN Centrality and unity through the existing ASEAN-led mechanisms, as well as to foster mutual trust and confidence to maintain peace, stability and prosperity in the region.
Key agendas the Prime Minister will put forward include promotion of U.S.’s constructive role in the region for sustainable growth and recovery in the Next Normal, strong and sustainable economic rehabilitation, and sustainable development.
Dialogue relations between ASEAN and the U.S. started in 1977 and has been upgraded to strategic partnership in 2015. Both parties continue to forge cooperation that covers ASEAN’s three pillars, namely, political and security cooperation, economic cooperation, and socio-cultural cooperation, to advance regional development and growth
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ส่งศูนย์ JSOC มอบความสุขพร้อมเป็นของขวัญปีใหม่ 2565 ให้ ประชาชน
วันอาทิตย์ที่ 2 มกราคม 2565
รัฐมนตรีว่าการกระทรวงยุติธรรม ส่งศูนย์ JSOC มอบความสุขพร้อมเป็นของขวัญปีใหม่ 2565 ให้ ประชาชน
รัฐมนตรีว่าการกระทรวงยุติธรรม ส่งศูนย์ JSOC มอบความสุขพร้อมเป็นของขวัญปีใหม่ 2565 ให้ ประชาชน ยันการเข้าถึงความช่วยเหลือจะช่วยคนผิดคดีร้ายแรงไม่หวนกลับไปทําผิดซ้ํา พร้อมเปลี่ยนสังคมจากรู้สึกหวั่นใจเป็นอุ่นใจได้แน่นอน
นายวิตถวัลย์ สุนทรขจิต อธิบดีกรมคุมประพฤติ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ขอส่งความสุขและมอบของขวัญปีใหม่ 2565 ให้พี่น้องประชาชนสําหรับหลักประกันความปลอดภัยในชีวิตและทรัพย์สินจากผู้พ้นโทษในคดีอุกฉกรรจ์ โดยการจัดตั้ง ศูนย์เฉพาะกิจเฝ้าระวังความปลอดภัยของประชาชน (Justice Safety Observation Ad hoc Center: JSOC) หรือ ศูนย์ JSOC ขึ้นเพื่อเฝ้าระวังผู้พ้นโทษด้วยกัน 8 กลุ่ม คือ ฆ่าหรือข่มขืนเด็ก , ฆ่าข่มขืน , ฆาตกรต่อเนื่อง , ฆาตกรโรคจิต , สังหารหมู่ , ชิงทรัพย์หรือปล้นทรัพย์โดยการฆ่า , เรียกค่าไถ่ และนักค้ายาเสพติดรายสําคัญ โดยศูนย์ JSOC จะทํางานครอบคลุมทั้ง 3 มิติ ได้แก่ มิติการเฝ้าระวังเพื่อไม่ให้กลับไปกระทําผิดซ้ําซึ่งเราจะช่วยเหลือดูแลอย่างเหมาะสมเพื่อให้พวกเขาสามารถใช้ชีวิตอยู่ร่วมกับสังคมได้ตามปกติ , มิติด้านข้อมูล คือ การเป็นศูนย์สําหรับการบริหารจัดการข้อมูลของผู้กระทําผิดอุกฉกรรจ์สําหรับการติดตามเฝ้าระวัง เพื่อใช้ในการวางแผนแก้ไขปัญหา และมิติการในการบูรณาการการทํางานร่วมกับหน่วยงานในกระทรวงยุติธรรมและหน่วยงานที่เกี่ยวข้อง
นายวิตถวัลย์ เผยอีกว่า รัฐมนตรีว่าการกระทรวงยุติธรรม ต้องการสร้างหลักประกันความปลอดภัยให้กับสังคมในระยะยาวจึงเร่งผลักดันร่างพระราชบัญญัติมาตรการป้องกันการกระทําความผิดซ้ําของผู้กระทําความผิดเกี่ยวกับเพศหรือที่ใช้ความรุนแรง พ.ศ. .... ซึ่งคณะรัฐมนตรีเห็นชอบในหลักการและอยู่ในขั้นตอนของคณะกรรมการกฤษฎีกาตรวจพิจารณา ซึ่งคาดว่าจะสามารถบังคับใช้ได้ในปีใหม่ พ.ศ. 2565 นี้ ส่วนผลการดําเนินงานที่ผ่านมาของผู้กระทําผิดที่พ้นโทษคดีสะเทือนขวัญที่ศูนย์ JSOC ได้ติดตามเฝ้าระวังพบว่าไม่หวนกลับไปทําผิดซ้ําอีก และที่สําคัญยังมีอาชีพเลี้ยงดูตนเองและครอบครัวได้แล้ว
“ยืนยันว่า ศูนย์ JSOC ไม่ได้ทําหน้าที่แค่เฝ้าระวัง แต่ยังเข้าไปช่วยเหลือและปรับเปลี่ยนพฤติกรรมให้ผู้พ้นโทษสามารถยืนหยัดอยู่ในสังคมได้อย่างยั่งยืนแม้จะเป็นความผิดในคดีร้ายแรง ส่วนประชาชนนั้นก็อยากให้มั่นใจได้ว่าการทํางานของศูนย์ JSOC จะช่วยสร้างการเปลี่ยนแปลงและมุมมองอย่างเป็นรูปธรรมต่อผู้กระทําผิด คือ เปลี่ยนจากความรู้สึกหวั่นใจให้เป็นความอุ่นใจ ตามที่ศูนย์ JSOC มอบเป็นของขวัญปีใหม่ 2565” อธิบดีกรมคุมประพฤติ ระบุ
รัฐบาลไทย-ข่าวทำเนียบรัฐบาล-ดีอีเอส เร่งจัดทำร่างแผนกระทรวงฯ ระยะ 5 ปี เน้นเชื่อมโยงสอดคล้องแผนระดับชาติ
วันอังคารที่ 9 พฤศจิกายน 2564
ดีอีเอส เร่งจัดทําร่างแผนกระทรวงฯ ระยะ 5 ปี เน้นเชื่อมโยงสอดคล้องแผนระดับชาติ
ดีอีเอส เร่งจัดทําร่างแผนกระทรวงฯ ระยะ 5 ปี เน้นเชื่อมโยงสอดคล้องแผนระดับชาติ
เมื่อวันที่ 9 พฤศจิกายน 2564 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานจัดทําแผนกระทรวงครั้งที่ 1/2564 ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ที่ประชุมได้พิจารณาทบทวนความเชื่อมโยงยุทธศาสตร์ชาติ และแผนอื่น ๆ ที่เกี่ยวข้อง เพื่อนํามาใช้ถ่ายทอดประกอบการจัดทําร่างแผนปฏิบัติราชการกระทรวงดิจิทัลเพื่อเศรษฐกิจและสังคม ระยะ 5 ปี พ.ศ. 2566 – 2570 ให้มีความสอดคล้องในทิศทางที่เหมาะสม สําหรับแผนระดับชาติที่เกี่ยวข้อง อาทิ 1. ร่างแผนพัฒนาเศรษฐกิจและสังคมแห่งชาติ ฉบับที่ 13 (สศช.) 2. นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม (พ.ศ. 2561 – 2580) (แผน DE) 3. แผนพัฒนารัฐบาลดิจิทัลของประเทศไทย พ.ศ. 2563 – 2565 4. แผนปฏิบัติการฯ เพื่อผลักดันการใช้ประโยชน์เทคโนโลยี 5G 5. แผนปฏิบัติการด้านปัญญาประดิษฐ์แห่งชาติเพื่อการพัฒนาประเทศไทยระยะ 7 ปี (พ.ศ. 2564 – 2570) และ 6. แผนยุทธศาสตร์เกี่ยวกับธุรกรรมทางอิเล็กทรอนิกส์ (พ.ศ. 2564-2565) (อยู่ระหว่างทํากรอบ 2566 -2570) เป็นต้น พร้อมกันนี้ ที่ประชุมได้เตรียมกําหนดการประชุมเพื่อนําเสนอร่างยุทธศาสตร์กระทรวงฯ ซึ่งกําหนดการเบื้องต้นผ่านการประชุมออนไลน์ ภายในวันที่ 25 พ.ย. 64
**********************
รัฐบาลไทย-ข่าวทำเนียบรัฐบาล-่รมช.นิพนธ์ สั่งการ ปภ.-ผู้ว่าฯ เตรียมพร้อมรับมือพายุ'คมปาซุ' พร้อมแจ้งเตือนให้ประชาชนติดตามข่าวอย่างใกล้ชิด
วันพุธที่ 13 ตุลาคม 2564
่รมช.นิพนธ์ สั่งการ ปภ.-ผู้ว่าฯ เตรียมพร้อมรับมือพายุ'คมปาซุ' พร้อมแจ้งเตือนให้ประชาชนติดตามข่าวอย่างใกล้ชิด
รมช.นิพนธ์ สั่งการ ปภ.-ผู้ว่าฯ เตรียมพร้อมรับมือพายุ'คมปาซุ' พร้อมแจ้งเตือนให้ประชาชนติดตามข่าวอย่างใกล้ชิด ย้ําเมื่อเกิดเหตุพร้อมช่วยเหลือทันที
วันนี้ (12 ต.ค.64) นายนิพนธ์ บุญญามณี รัฐมนตรีช่วยว่าการกระทรวงมหาดไทย ในฐานะที่กํากับกรมป้องกันและบรรเทาสาธารณภัย (ปภ.) เปิดเผยถึงการติดตามสภาพอากาศร่วมกับกรมอุตุนิยมวิทยา พบว่า เมื่อเวลา 04.00 น. วันนี้ (12 ต.ค. 2564) พายุโซนร้อนกําลังแรง “คมปาซุ” บริเวณทะเลจีนใต้ตอนบน คาดว่าจะเคลื่อนผ่านเกาะไหหลํา ประเทศจีน และขึ้นฝั่งบริเวณประเทศเวียดนามตอนบนในช่วงวันที่ 13-14 ตุลาคม 2564 ลักษณะเช่นนี้ทําให้ภาคเหนือตอนล่าง ภาคตะวันออกเฉียงเหนือตอนล่าง ภาคกลาง ภาคตะวันออก และภาคใต้ฝั่งตะวันตก มีฝนตกหนักถึงหนักมากบางแห่ง ส่วนคลื่นลมบริเวณทะเลอันดามันและอ่าวไทยตอนบนมีกําลังแรงขึ้น โดยทะเลอันดามันและอ่าวไทยตอนบนมีคลื่นสูง 2-3 เมตร ส่วนอ่าวไทยตอนล่างคลื่นสูงประมาณ 2 เมตร และบริเวณที่มีฝนฟ้าคะนองคลื่นอาจสูงมากกว่า 3 เมตร
นายนิพนธ์ กล่าวว่า การเตรียมการรับมือสถานการณ์พายุ "คมปาซุ" นั้น ได้สั่งการไปยังอธิบดีกรมป้องกันและบรรเทาสาธารณภัย (ปภ.) และเจ้าหน้าที่ทุกหน่วยของกรม ปภ. ที่เกี่ยวข้องเตรียมความพร้อมตลอด 24 ชั่วโมงในการช่วยเหลือประชาชนหากได้รับผลกระทบจากพายุ พร้อมทั้งกําชับไปยังผู้ว่าราชการจังหวัด นายอําเภอ กํานัน ผู้ใหญ่บ้าน อาสาสมัคร พร้อมทั้ง ประสานการปฏิบัติงานร่วมกับองค์กรปกครองส่วนท้องถิ่นในทุกพื้นที่เสี่ยงต่อการสร้างความเสียหายจากพายุ ให้อยู่ในพื้นที่เพื่อเตรียมพร้อมปฏิบัติงานช่วยเหลือประชาชนได้ทันเหตุการณ์หากเกิดความรุนแรงจากผลกระทบ อย่างไรก็ตามการติดตามสถานการณ์ในพื้นที่ก็ได้มีการแจ้งเตือนประชาชนอย่างต่อเนื่อง โดยใช้การสื่อสารทุกรูปแบบ ทั้งการกระจายข่าวผ่านทางหอกระจายข่าวหมู่บ้าน การแจ้งเตือนภัย ผ่านแอปพลิเคชันและไลน์ ดังนั้น ยืนยันว่าทุกฝ่ายได้เตรียมความพร้อมเพื่อดูแลพี่น้องประชาชนในส่วนนี้ทันทีเมื่อเกิดเหตุ
“กระทรวงมหาดไทยได้เน้นย้ําให้ทุกจังหวัด ทุกหน่วยปฏิบัติ ให้ดําเนินการตามแผนเผชิญเหตุที่ได้ซักซ้อมอยู่เป็นประจํา และเตรียมการอพยพตามแผนที่ต้องมีความพร้อม ทั้งเรื่องสถานที่ปลอดภัย อาหาร น้ําดื่มที่สะอาด การดูแลปฐมพยาบาล ตลอดจนการตรวจตราความเรียบร้อยไม่ให้ทรัพย์สินที่ยังอยู่ในบ้านเรือนที่อพยพมาเกิดการสูญหาย ทั้งนี้ หากพี่น้องประชาชนได้รับความเดือดร้อนจากสาธารณภัย สามารถแจ้งสายด่วนสาธารณภัย โทร.1784 เพื่อขอความช่วยเหลือตลอด 24 ชั่วโมง” นายนิพนธ์กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม”มท.1”เดินหน้าแก้หนี้ภาคครัวเรือน ผ่านกลไกขจัดความยากจน
วันอาทิตย์ที่ 31 กรกฎาคม 2565
โฆษกรัฐบาลเผย นายกฯ ชื่นชม”มท.1”เดินหน้าแก้หนี้ภาคครัวเรือน ผ่านกลไกขจัดความยากจน
โฆษกรัฐบาลเผย นายกฯ ชื่นชม”มท.1”เดินหน้าแก้หนี้ภาคครัวเรือน ผ่านกลไกขจัดความยากจนโดย ศจพ.อําเภอ  ให้คําปรึกษาแก้หนี้ปชช.  โดยเฉพาะกลุ่มเปราะบาง  ในช่วง 3 เดือนเศษ  แก้หนี้สําเร็จแล้วเพียบ
วันนี้(31 ก.ค.65)นายธนกรวังบุญคงชนะโฆษกประจําสํานักนายกรัฐมนตรี เผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมชื่นชมกระทรวงมหาดไทยใช้กลไก"ศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงอําเภอ(ศจพ.อ.)และศูนย์ดํารงธรรมอําเภอ” ช่วยประชาชนเข้าถึงแก้ไขปัญหาหนี้สินครัวเรือนตามแนวทางคณะกรรมการกํากับการแก้ไขหนี้สินของประชาชนรายย่อยควบคู่การเดินหน้าขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงในมิติการแก้ไขปัญหาหนี้สินครัวเรือน โดยล่าสุด พลเอกอนุพงษ์เผ่าจินดารัฐมนตรีว่าการกระทรวงมหาดไทยรายงานการแก้ไขปัญหาหนี้สินครัวเรือนของประชาชนผ่านกลไกศูนย์ดํารงธรรมอําเภอ ตั้งแต่8เมษายน- 21กรกฎาคม2565 มูลหนี้รวม36,270,487.56บาทรวม296ราย จําแนกเป็นหนี้สินในระบบ55รายมูลหนี้7,851,935.56และหนี้สินนอกระบบ241คน28,418,552บาททั้งนี้กระทรวงมหาดไทยจะเร่งเดินหน้าตามนโยบายและข้อสั่งการนายกรัฐมนตรีพลเอกประยุทธ์ จันทร์โอชาในการติดตามและให้ความช่วยเหลือประชาชนในการแก้ไขปัญหาหนี้สินครัวเรือนอย่างต่อเนื่อง
โดยประชาชนสามารถขอรับคําปรึกษาด้านการแก้ไขปัญหาหนี้สินครัวเรือนได้ที่ศูนย์ดํารงธรรมอําเภอโทร. 1567หรือติดต่อนายอําเภอปลัดอําเภอกํานันผู้ใหญ่บ้านและผู้นําชุมชนในพื้นที่
"กระทรวงมหาดไทยยังใช้กลไกทุกระดับในพื้นที่ตั้งแต่ผู้ว่าราชการจังหวัดทุกจังหวัดนายอําเภอปลัดอําเภอกํานันผู้ใหญ่บ้านองค์กรปกครองส่วนท้องถิ่นรวมทั้งผู้นําชุมชนประชาสัมพันธ์ให้ประชาชนใช้ประโยชน์จากศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงอําเภอ(ศจพ.อ.)หรือศูนย์ดํารงธรรมอําเภอ ในการขอรับคําปรึกษาหรือช่วยเหลือการแก้หนี้ครัวเรือน ควบคู่ไปกับส่งเสริมให้ประชาชนพัฒนาตนเองเพี่อให้บรรลุเป้าหมายของนายกรัฐมนตรีในการแก้ไขปัญหาความยากจนในทุกระดับอย่างยั่งยืนด้วย"นายธนกร
——————
รัฐบาลไทย-ข่าวทำเนียบรัฐบาล-ครม. อนุมัติงบกลาง 3.49 พันลบ. จ่ายเงินอุดหนุนเด็กแรกเกิดต่อเนื่อง ช่วยพ่อแม่เด็กที่ได้รับสิทธิกว่า 2.22 ล้านคน
วันอังคารที่ 27 กรกฎาคม 2564
ครม. อนุมัติงบกลาง 3.49 พันลบ. จ่ายเงินอุดหนุนเด็กแรกเกิดต่อเนื่อง ช่วยพ่อแม่เด็กที่ได้รับสิทธิกว่า 2.22 ล้านคน
ครม.อนุมัติงบกลาง 3.49 พันลบ. จ่ายเงินอุดหนุนเด็กแรกเกิดต่อเนื่อง ช่วยพ่อแม่เด็กที่ได้รับสิทธิกว่า 2.22 ล้านคน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 กรกฎาคม 2564 ว่า ตามที่รัฐบาลได้ดําเนินนโยบายเงินอุดหนุนเพื่อการเลี้ยงดูเด็กแรกเกิด ตั้งแต่แรกเกิดจนถึงอายุ 6 ปี เพื่อมุ่งเน้นให้เด็กแรกเกิดได้รับการเลี้ยงดูที่มีคุณภาพและมีพัฒนาการที่เหมาะสมตามวัย เพื่อเติบโตเป็นประชากรที่มีคุณภาพในอนาคต โดยให้เงินอุดหนุนเพื่อแบ่งเบาภาระค่าใช้จ่ายเป็นรายเดือน เดือนละ 600 บาท แก่ครอบครัวที่มีรายได้น้อย สําหรับปีงบประมาณ 2564 กระทรวงการพัฒนาสังคมและความมั่นคงของมนุษย์ ได้ดําเนินการจ่ายเงินอุดหนุนให้แก่ผู้มีสิทธิ ตั้งแต่เดือนตุลาคม 2563 ถึงเดือนมิถุนายน 2564 แล้ว จํานวน 1,966,093 คน แต่ด้วยในเดือนกรกฎาคม-กันยายน 2564 มีสิทธิผู้ได้รับเงินอุดหนุนเพื่อเลี้ยงดูเด็กแรกเกิดสูงถึง 2,227,029 คน
ดังนั้น เพื่อให้การจ่ายเงินอุดหนุนเป็นไปอย่างต่อเนื่อง ครม. จึงมีมติให้กระทรวงการพัฒนาสังคมและความมั่นคงของมนุษย์ใช้จ่ายงบประมาณรายจ่ายประจําปีงบประมาณ พ.ศ.2564 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 3,493.19 ล้านบาท เพื่อใช้จ่ายเป็นเงินอุดหนุนเพื่อการเลี้ยงดูเด็กแรกเกิด ช่วงเดือนกรกฎาคม-กันยายน 2564 จํานวน 2,227,029 คน อย่างต่อเนื่อง
รัฐบาลไทย-ข่าวทำเนียบรัฐบาล-นฤมล ส่งทีมมอบข้าวกล่องบุคลากรทางการแพทย์ ส่งแรงใจสู้ภัยโควิด-19
วันพุธที่ 28 กรกฎาคม 2564
นฤมล ส่งทีมมอบข้าวกล่องบุคลากรทางการแพทย์ ส่งแรงใจสู้ภัยโควิด-19
รมช.แรงงาน ส่งทีมมอบข้าวกล่องให้บุคลากรทางการแพทย์ ร่วมเป็นกําลังใจปฏิบัติหน้าที่ดูแลรักษาผู้ป่วยโควิด-19
วันที่ 28 กรกฎาคม 2564ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานเปิดเผยว่า ในช่วงที่สถานการณ์โควิด-19 ยังคงแพร่ระบาดอย่างต่อเนื่อง นอกจากพี่น้องแรงงานจะได้รับผลกระทบแล้ว ยังมีบุคลากรทางการแพทย์ที่ต้องทํางานอย่างหนัก เพื่อรับมือกับจํานวนผู้ป่วยที่เพิ่มมากขึ้นอย่างต่อเนื่อง ซึ่งในวันนี้ได้มอบหมายให้ทีมงานนําข้าวกล่องไปมอบให้โรงพยาบาลบุษราคัม(โรงพยาบาลสนาม) สถาบันโรคทรวงอก และโรงพยาบาลศรีธัญญา เพื่อร่วมเป็นกําลังใจให้บุคลากรทางการแพทย์ให้ได้รับประทานอย่างสะดวก รวดเร็ว และปลอดภัย รวมถึงเป็นกําลังในการปฏิบัติหน้าที่ดูแลรักษาผู้ป่วยโควิด-19 อีกด้วย
รมช.แรงงานกล่าวเพิ่มเติมว่า ขอบคุณในความเสียสละของทีมบุคลากรทางการแพทย์ ซึ่งถือเป็นด่านหน้าในการดูแลรักษาผู้ป่วย ทั้งโรงพยาบาลหลักและโรงพยาบาลสนาม ที่ได้ทุ่มเทแรงกายแรงใจในการรักษา เฝ้าระวังอาการผู้ป่วย ตลอดจนควบคุมการแพร่ระบาดของโรคไม่ให้ส่งผลกระทบกับพี่น้องประชาชนชาวไทย เพื่อร่วมกันนําพาประเทศไทยผ่านวิกฤติโควิด-19 ในครั้งนี้ไปด้วยกัน
รัฐบาลไทย-ข่าวทำเนียบรัฐบาล-นายกรัฐมนตรี ร่วมประชาสัมพันธ์เนื่องในวันพระราชทานธงชาติไทย 28 กันยายน (Thai National Flag Day) ประจำปี 2564
วันอังคารที่ 28 กันยายน 2564
นายกรัฐมนตรี ร่วมประชาสัมพันธ์เนื่องในวันพระราชทานธงชาติไทย 28 กันยายน (Thai National Flag Day) ประจําปี 2564
นายกรัฐมนตรี ร่วมประชาสัมพันธ์เนื่องในวันพระราชทานธงชาติไทย 28 กันยายน (Thai National Flag Day) ประจําปี 2564
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (28 กันยายน 2564) เวลา 08.45 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายธีรภัทร ประยูรสิทธิ ปลัดสํานักนายกรัฐมนตรี และคณะผู้บริหารสํานักงานปลัดสํานักนายกรัฐมนตรี เข้าพบเพื่อมอบของที่ระลึกและประชาสัมพันธ์เนื่องในวันพระราชทานธงชาติไทย 28 กันยายน (Thai National Flag Day) ประจําปี 2564 ซึ่งคณะรัฐมนตรีได้มีมติ (20 ก.ย. 2559) เห็นชอบกําหนดให้วันที่ 28 กันยายนของทุกปี เป็นวันพระราชทานธงชาติไทย (Thai National Flag Day) และเริ่มในวันที่ 28 กันยายน 2560 เป็นวันแรก โดยไม่ถือเป็นวันหยุดราชการ รวมทั้งกําหนดให้มีการชักและประดับธงชาติไทยในวันดังกล่าว เพื่อเป็นการสร้างความภาคภูมิใจของคนในชาติและเป็นการน้อมรําลึกถึงพระบาทสมเด็จพระมงกุฎเกล้าเจ้าอยู่หัวที่ได้พระราชทานธงไตรรงค์เป็นธงชาติไทย โดยมี นายดิสทัต โหตระกิตย์ เลขาธิการนายกรัฐมนตรี นายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมนตรีฝ่ายการเมือง เข้าร่วมด้วย
โอกาสนี้ นายกรัฐมนตรี ขอให้ทุกส่วนาชการร่วมกันประชาสัมพันธ์ให้ประชาชนได้รับทราบและตระหนักถึงความสําคัญของธงชาติไทย หรือ “ธงไตรรงค์” เพื่อน้อมรําลึกถึงพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ได้พระราชทานธงไตรรงค์เป็นธงชาติไทย และพระองค์ทรงกําหนดความหมายของสีธงชาติไว้ว่า สีแดง หมายถึง ชาติ คือประชาชน สีขาว หมายถึง ศาสนา และสีน้ําเงิน หมายถึง พระมหากษัตริย์ ซึ่งธงไตรรงค์ หรือธงชาติไทย ถือเป็นสัญลักษณ์อันสูงสุดของชาติ เป็นสิ่งเตือนใจให้อนุชนได้รําลึกถึงการเสียสละเลือดเนื้อของบรรพบุรุษ เพื่อรักษาไว้ซึ่งแผ่นดิน และร้อยดวงใจคนทั้งชาติให้เป็นหนึ่ง หล่อหลอมความรักสามัคคีสร้างเสริมความภูมิใจในความเป็นชาติ ก่อเกิดเป็นพลังยิ่งใหญ่ในการพัฒนาชาติไทย
พร้อมกันนี้ ปลัดสํานักนายกรัฐมนตรี กล่าวรายงานถึงการจัดกิจกรรมเนื่องในวันพระราชทานธงชาติไทย 28 กันยายน (Thai National Flag Day) ประจําปี 2564 ว่า ได้เชิญชวนหน่วยงานภาครัฐ ภาคเอกชนและภาคประชาชน ร่วมจัดกิจกรรมประดับธงชาติไทยตามอาคารสถานที่ราชการ สถานศึกษาและบ้านเรือน สําหรับหน่วยงานภาครัฐทั่วประเทศจะร่วมกันจัดกิจกรรมเคารพธงชาติ และร้องเพลงชาติพร้อมกัน ในวันอังคารที่ 28 กันยายน 2564 เวลา 08.00 น. ณ บริเวณเสาธงชาติ ของหน่วยงาน ภายใต้มาตรการด้านสาธารณสุขอย่างเคร่งครัดด้วย
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 8 – 14 ตุลาคม 2564
วันศุกร์ที่ 15 ตุลาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 8 – 14 ตุลาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 8 – 14 ตุลาคม 2564 พบการกระทําผิด จํานวน 548 คดี คิดเป็นเงินค่าปรับ 17.71 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 8 – 14 ตุลาคม 2564) พบว่ามีการกระทําผิด จํานวน 548 คดี คิดเป็นเงินค่าปรับ 17.71 ล้านบาท โดยแยกเป็น สุรา จํานวน 294 คดี ค่าปรับ 2.68 ล้านบาท ยาสูบ จํานวน 176 คดี ค่าปรับ 5.26 ล้านบาท ไพ่ จํานวน 7 คดี ค่าปรับ 0.05 ล้านบาท น้ํามันและผลิตภัณฑ์น้ํามัน จํานวน 14 คดี ค่าปรับ 7.08 ล้านบาท น้ําหอม จํานวน 1 คดี ค่าปรับ 0.04 ล้านบาท รถจักรยานยนต์ จํานวน 43 คดี ค่าปรับ 0.68 ล้านบาท และสินค้าอื่น ๆ จํานวน 13 คดี ค่าปรับ 1.92 ล้านบาท โดยมีของกลางแยกเป็นน้ําสุรา จํานวน 3,947.400 ลิตร ยาสูบ จํานวน 11,465 ซอง ไพ่ จํานวน 266 สํารับ น้ํามันและผลิตภัณฑ์น้ํามัน จํานวน 218,950.000 ลิตร น้ําหอม จํานวน 12 ขวด รถจักรยานยนต์ จํานวน 52 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 14 ตุลาคม 2564 พบว่ามีการกระทําผิด จํานวน 1,020 คดี คิดเป็นเงินค่าปรับ 28.97 ล้านบาท โดยแยกเป็น สุรา จํานวน 526 คดี ค่าปรับ 4.97 ล้านบาท ยาสูบ จํานวน 337 คดี ค่าปรับ 10.58 ล้านบาท ไพ่ จํานวน 14 คดี ค่าปรับ 0.19 ล้านบาท น้ํามันและผลิตภัณฑ์น้ํามัน จํานวน 24 คดี ค่าปรับ 8.35 ล้านบาท น้ําหอม จํานวน 8 คดี ค่าปรับ 0.50 ล้านบาท รถจักรยานยนต์ จํานวน 84 คดี ค่าปรับ จํานวน 1.63 ล้านบาท และสินค้าอื่น ๆ จํานวน 27 คดี ค่าปรับ 2.75 ล้านบาท โดยมีของกลางแยกเป็นน้ําสุรา จํานวน 5,028.360 ลิตร ยาสูบ จํานวน 21,957 ซอง ไพ่ จํานวน 822 สํารับ น้ํามันและผลิตภัณฑ์น้ํามัน จํานวน 251,020.000 ลิตร น้ําหอม จํานวน 12,171 ขวด รถจักรยานยนต์ จํานวน 98 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-PM pleased with increase of Thai labor quota for working in Israel’s agricultural sector
วันจันทร์ที่ 18 กรกฎาคม 2565
PM pleased with increase of Thai labor quota for working in Israel’s agricultural sector
PM pleased with increase of Thai labor quota for working in Israel’s agricultural sector
July 15, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the sending of Thai labors to work in the agricultural sector of the State of Israel under “Thailand – Israel Cooperation on the Placement of Workers (TIC)” program, with the total of 3,759 workers having been sent in 2022. He also ordered Labor Minister Suchart Chomklin to instruct concerned agencies in facilitating, and enhancing the workers’ necessary skills in order to meet the market demand, and further increase employment opportunity of Thai labors in the global market.
According to the Government Spokesperson, Thai labor quota for working in the agricultural sector of the State of Israel in 2022 has increased by 1,800, from the year 2021, to 6,800 people, thanks to Thailand’s reputation in effectively administering the COVID-19 situation, and the reputation of Thai workers as being skillful and responsible.
The Prime Minister has always emphasized the importance of the labor sector as a driver for national development and revenue generation, and commended all concerned agencies for their integrative operation in capacity building of the Thai labors in all dimensions. He wished all the best for the workers who have been sent to Israel, and hoped they would bring back experiences gained from working there for the development of the nation and themselves.
รัฐบาลไทย-ข่าวทำเนียบรัฐบาล-รมว.สุชาติ ส่ง ที่ปรึกษารัฐมนตรี เปิดฝึกอบรมช่างจิตอาสา ซ่อมสร้างบ้าน ช่วยเหลือกลุ่มเปราะบาง
วันอังคารที่ 5 กรกฎาคม 2565
รมว.สุชาติ ส่ง ที่ปรึกษารัฐมนตรี เปิดฝึกอบรมช่างจิตอาสา ซ่อมสร้างบ้าน ช่วยเหลือกลุ่มเปราะบาง
รมว.สุชาติ ส่ง ที่ปรึกษารัฐมนตรี เปิดฝึกอบรมช่างจิตอาสา ซ่อมสร้างบ้าน ช่วยเหลือกลุ่มเปราะบาง
นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานเปิดโครงการฝึกอบรมพัฒนาอาสาสมัครซ่อมสร้างบ้านในชุมชนและพบปะเยี่ยมเยียนให้กําลังใจผู้เข้าฝึกอบรมและจิตอาสาตํารวจตระเวนชายแดนผู้นําท้องถิ่นชุมชนและประชาชนในพื้นที่โดยมีนายนิกรนิ่มสายผู้อํานวยสํานักงานพัฒนาฝีมือแรงงานเพชรบุรีนางสาวภัทราวรรณกลับกลายดีสวัสดิการและคุ้มครองแรงงานจังหวัดเพชรบุรีนายศรัณย์เกตุทองนายอําเภอบ้านแหลมตัวแทนผู้นําชุมชนฝ่ายปกครองฝ่ายความมั่นคงเข้าร่วมด้วยณองค์การบริหารส่วนตําบลบางขุนไทรอําเภอบ้านแหลมจังหวัดเพชรบุรี
นางธิวัลรัตน์กล่าวว่ารัฐบาลภายใต้การนําของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกํากับดูของพลเอกประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับการพัฒนาทักษะฝีมือแรงงานเพื่อเสริมสร้างความมั่นคงด้านอาชีพให้มีงานทํามีรายได้และยกระดับคุณภาพให้กับประชาชนในชุมชนท้องถิ่นกระทรวงแรงงานโดยกรมพัฒนาฝีมือแรงงานสํานักงานพัฒนาฝีมือแรงงานจึงได้บูรณาการความร่วมมือกับเหล่ากาชาดจังหวัดเพชรบุรีกองบัญชาการตํารวจตระเวนชายแดน(ค่ายนเรศวร)องค์การบริหารส่วนจังหวัดเพชรบุรีองค์การบริหารส่วนตําบลบางขุนไทรรวมทั้งผู้นําชุมชนในพื้นที่จัดโครงการฝึกอบรมหลักสูตรช่างไม้ก่อสร้างให้แก่ประชาชนอาสาสมัครในพื้นที่จํานวน3รุ่นรุ่นละ20คนรวมจํานวน60คนระยะเวลาฝึก30ชั่วโมงเพื่อพัฒนาความรู้ทักษะด้านช่างไม้ก่อสร้างสําหรับนําไปช่วยเหลือซ่อมสร้างบ้านให้แก่ผู้ยากไร้ตามเป้าหมาย
นางธิวัลรัตน์กล่าวต่อว่าในวันนี้ท่านรัฐมนตรีสุชาติชมกลิ่นได้มอบหมายให้ดิฉันลงพื้นที่ร่วมกับหน่วยงานที่เกี่ยวข้องเข้ามาช่วยเหลือตามโครงการฝึกอบรมหลักสูตรช่างไม้ก่อสร้างให้แก่ประชาชนอาสาสมัครในพื้นที่เพื่อสร้างบ้านที่สภาพทรุดโทรมให้แก่ชาวบ้านผู้ยากไร้ในพื้นที่หมู่ที่7และหมู่ที่9ตําบลบางขุนไทรอําเภอบ้านแหลมแห่งนี้รวมจํานวนทั้งสิ้น3ครัวเรือนโดยได้รับการสนับสนุนงบประมาณบางส่วนภายใต้โครงการช่วยเหลือสร้างและซ่อมบ้านให้ผู้ยากไร้ผู้ด้อยโอกาสผู้พิการและประสบภัยต่างๆในปี2565จากเหล่ากาชาดจังหวัดเพชรบุรีสําหรับโครงการดังกล่าวจะเป็นการปลูกจิตสํานึกให้คนในชุมชนได้มีความเอื้อเฟื้อเผื่อแผ่ช่วยเหลือเกื้อกูลกันซึ่งกันและกันนําไปสู่ความรักความสามัคคีและความเข้มแข็งของชุมชนนอกจากนี้ทําให้ผู้ด้อยโอกาสผู้ยากไร้กลุ่มเป้าหมายในชุมชนได้รับการช่วยเหลือบรรเทาความเดือดร้อนมีบ้านอยู่อาศัยที่มั่นคงปลอดภัยมีขวัญและกําลังใจที่ดีมีช่างไม้ก่อสร้างที่เป็นจิตอาสาในพื้นที่ชุมชนอีกด้วย
+++++++++++++++++++
กองเผยแพร่และประชาสัมพันธ์
5กรกฎาคม2565
รัฐบาลไทย-ข่าวทำเนียบรัฐบาล-ศบค. เคาะ ยกระดับ HI/CI – เพิ่มคู่สายรับเรื่อง 1330 มาตรการเปิดเรียนแบบ On site สำหรับเปิดเทอมหน้า
วันพุธที่ 23 กุมภาพันธ์ 2565
ศบค. เคาะ ยกระดับ HI/CI – เพิ่มคู่สายรับเรื่อง 1330 มาตรการเปิดเรียนแบบ On site สําหรับเปิดเทอมหน้า
.....
ที่ประชุม ศบค. (23 ก.พ. 65) พล.อ.ประยุทธ์ จันทร์โอชา นายกรัฐมนตรี และ รมว.กลาโหม กําชับทุกหน่วยงานให้สื่อสารข้อมูลที่ถูกต้องกับประชาชนอย่างต่อเนื่อง พร้อมอํานวยความสะดวกด้านการดูแลรักษา โดยเฉพาะระบบ HI/CI และ Call center 1330 ให้เพียงพอกับสถานการณ์ ให้ประชาชนสามารถเข้ารับบริการได้ทั่วประเทศ
.
สําหรับมาตรการการเปิดเรียน On site ในสถานศึกษา ขอให้มีการตรวจสอบ ดูแลจัดการอย่างดีที่สุดให้ครอบคลุมทุกโรงเรียน เตรียมพร้อมสําหรับการเปิดเทอมปีการศึกษาหน้า ควบคู่กับการควบคุมโรค – มาตรการสาธารณสุขที่เคร่งครัด รอบคอบ และมีแผนเผชิญเหตุที่เหมาะสม รวมถึงเร่งฉีดวัคซีนให้นักเรียนอย่างครอบคลุม
.
อ่านเพิ่มเติม คลิกhttps://www.thaigov.go.th/news/contents/details/51852
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ลงนามถวายพระพรชัยมงคล เนื่องใน “วันเฉลิมพระชนมพรรษา”
วันพฤหัสบดีที่ 28 กรกฎาคม 2565
ลงนามถวายพระพรชัยมงคล เนื่องใน “วันเฉลิมพระชนมพรรษา”
ลงนามถวายพระพรชัยมงคล เนื่องใน “วันเฉลิมพระชนมพรรษา”
วันนี้ (28 กรกฎาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุขพร้อมด้วยอธิบดีทุกกรมภายใต้สังกัดกระทรวงสาธารณสุข ร่วมลงนามถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปีพุทธศักราช 2565 ณ ศาลาสหทัยสมาคม กรุงเทพมหานคร ***********
รัฐบาลไทย-ข่าวทำเนียบรัฐบาล-รมช.ประภัตร ลุยกำแพงแสน เปิดโครงการรณรงค์การป้องกันและควบคุมโรคลัมปี – สกิน
วันอาทิตย์ที่ 20 มิถุนายน 2564
รมช.ประภัตร ลุยกําแพงแสน เปิดโครงการรณรงค์การป้องกันและควบคุมโรคลัมปี – สกิน
รมช.ประภัตร ลุยกําแพงแสน เปิดโครงการรณรงค์การป้องกันและควบคุมโรคลัมปี – สกิน พร้อมสนับสนุนชาวนครปฐมทําปศุสัตว์ เผยรัฐบาลพร้อมปล่อยกู้ผ่านธกส. 50,000 ล้านบาท ดอกเบี้ย     “ล้านละร้อย” เพื่อสร้างอาชีพ สร้างความมั่นคง อย่างยั่งยืน
(วันที่ 20 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่อําเภอกําแพงแสน จังหวัดนครปฐม เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากําจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ โดยมีนายรัฐศาสตร์ ชิดชู รองผู้ว่าราชการจังหวัดนครปฐม นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
“ขณะนี้กระทรวงเกษตรและสหกรณ์ กําลังพิจารณาดําเนินการของบกลาง จํานวน 1,243 ล้านบาท โดยจะนําเข้าครม. ในวันอังคารนี้ เพื่อให้กรมปศุสัตว์มีงบประมาณ ในการสั่งซื้อวัคซีนเพิ่มอีก 5 ล้านโด๊ส และสั่งซื้อยารักษาสัตว์ตามอาการ มุ้งสีฟ้า ยากําจัดแมลงดูดเลือด และอื่นๆ อีกนับสิบรายการเพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินชดเชยกรณีโค - กระบือ เสียชีวิต จากโรคลัมปี - สกิน โดยอัตราการชดเชยใหม่จะจ่ายสูงสุดถึง 41,000 บาท/ตัว จ่ายตามจริง ไม่เกิน 5 ตัว" รมช.ประภัตร กล่าว
นอกจากนี้ รมช.ประภัตรยังได้แนะนําโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการสินเชื่อ 50,000 ล้านบาท เงินกู้อัตราดอกเบี้ยต่ํา “ล้านละร้อย” โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ วงเงินกู้สูงสุดกลุ่มละ 10 ล้านบาท ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมเดินหน้าโครงการอาหารเสริม (นม) โรงเรียนครบทุกวัน และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน เพื่อเสริมสร้างสุขภาพนักเรียน
วันพฤหัสบดีที่ 22 กรกฎาคม 2564
กระทรวงเกษตรฯ เตรียมเดินหน้าโครงการอาหารเสริม (นม) โรงเรียนครบทุกวัน และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน เพื่อเสริมสร้างสุขภาพนักเรียน
กระทรวงเกษตรฯ เตรียมเดินหน้าโครงการอาหารเสริม (นม) โรงเรียนครบทุกวัน และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน เพื่อเสริมสร้างสุขภาพนักเรียน
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 7/2564 ณ กระทรวงเกษตรและสหกรณ์ ผ่านระบบออนไลน์ ว่า ที่ประชุมคณะกรรมการอาหารนมเพื่อเด็กและเยาวชน มีมติเห็นชอบแนวทางการดําเนินงานโครงการอาหารเสริม (นม) โรงเรียนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และมีมติเห็นชอบโครงการอาหารเสริม (นม) โรงเรียนครบทุกวัน และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน โดยเตรียมดําเนินการในส่วนที่เกี่ยวข้องต่อไป
โดยกระทรวงเกษตรและสหกรณ์ นําโดยรัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน มีนโยบายสนับสนุนโครงการอาหารเสริม (นม) โรงเรียนให้นักเรียนได้ดื่มนมครบ 365 วัน รวมถึงขยายกลุ่มเป้าหมายไปยังนักเรียนชั้นมัธยมศึกษาตอนต้น (ม.1-3) ให้ได้ดื่มนมเพิ่มขึ้นด้วย จากการประชุมคณะกรรมการบริหารการขับเคลื่อนงานนโยบายสําคัญและการแก้ไขปัญหาภาคเกษตร ได้พิจารณาโครงการดังกล่าวแล้ว และได้เห็นชอบในหลักการเพื่อจะเสนอให้คณะรัฐมนตรีเห็นชอบต่อไป ซึ่งภาพรวมของทั้ง 2 โครงการฯ มีวัตถุประสงค์เพื่อให้เด็กและเยาวชนไทยได้ดื่มนมมากขึ้น เพื่อเป็นการเสริมสร้างสุขภาพให้แข็งแรง มีภูมิคุ้มกันเข้มแข็ง ลดภาระค่าใช้จ่ายของผู้ปกครองในการซื้อนมคุณภาพดีให้แก่เด็กและเยาวชนไทย อีกทั้งยัง
เป็นการช่วยเหลือเกษตรกรผู้เลี้ยงโคนมและผู้ประกอบการผลิตภัณฑ์นมให้สามารถจําหน่ายน้ํานมดิบเพิ่มมากขึ้น ซึ่งจะช่วยให้เกษตรกรปรับตัวและลดผลกระทบจากเขตการค้าเสรี (FTA) ได้อีกทางหนึ่ง
“สําหรับเป้าหมายโครงการอาหารเสริม (นม) โรงเรียนครบทุกวัน ตั้งเป้าให้นักเรียนระดับชั้นก่อนประถมศึกษาจนถึงระดับชั้นประถมศึกษาปีที่ 6 จํานวนกว่า 7 ล้านคน ได้ดื่มนมจากโครงการฯ วันละ 1 กล่อง จากเดิมได้ดื่ม 260 วันต่อปี เพิ่มขึ้น เป็นเวลา 365 วันต่อปี และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน ตั้งเป้าให้นักเรียนระดับมัธยมศึกษาตอนต้น (ม.1-3) ได้ดื่มนมจากโครงการฯ วันละ 1 กล่อง ตลอดทั้งปี ซึ่งถ้าทั้งสองโครงการได้รับการอนุมัติ ก็จะสามารถดําเนินการได้เลยในปีการศึกษา 2565” นายระพีภัทร์ กล่าว.
รัฐบาลไทย-ข่าวทำเนียบรัฐบาล-รองปลัดฯ วรวรรณ และคณะฯ ลงพื้นที่เยี่ยมชมสุนทรีผ้าไทย และแหล่งผลิตเงินลายโบราณซึ่งเป็นผลิตภัณฑ์ มผช.
วันพุธที่ 25 พฤษภาคม 2565
รองปลัดฯ วรวรรณ และคณะฯ ลงพื้นที่เยี่ยมชมสุนทรีผ้าไทย และแหล่งผลิตเงินลายโบราณซึ่งเป็นผลิตภัณฑ์ มผช.
รองปลัดฯ วรวรรณ และคณะฯ ลงพื้นที่เยี่ยมชมสุนทรีผ้าไทย และแหล่งผลิตเงินลายโบราณซึ่งเป็นผลิตภัณฑ์ มผช.
รองปลัดฯ วรวรรณ และคณะฯ ลงพื้นที่เยี่ยมชมสุนทรีผ้าไทย และแหล่งผลิตเงินลายโบราณซึ่งเป็นผลิตภัณฑ์ มผช.
จ.สุโขทัย : วันนี้ (25 พฤษภาคม 2565) เวลา 13.00 น. นางวรวรรณ ชิตอรุณ รองปลัดกระทรวงอุตสาหกรรม และคณะลงพื้นที่เยี่ยมชมสุนทรีผ้าไทย (ภูมิปัญญาทอผ้าไทยพวน) โดยใช้ฝ้ายและไหมมาทอผ้า ผ้าที่มีชื่อเสียง คือ ผ้าซินตีนจก 9 ลาย และมีผ้าลายขอ S เอส ผ้าลายพระราชทานของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญาผ้าทอนําแปรรูปเป็นเสื้อผ้าสําเร็จรูป กระเป๋า ต่างหู เพื่อจําหน่าย นอกจากนั้นชุมชนยังมีกิจกรรม DIY เพื่อให้ผู้เยี่ยมชมและนักท่องเที่ยวได้ทดลองทํา ซึ่งสุนทรีผ้าไทยได้รับมาตรฐานผลิตภัณฑ์ชุมชน (มผช.) เสื้อผ้าสําเร็จรูป กระเป๋าผ้า ผ้าทอ โดยมีนายสมชาย หาญหิรัญ สมาชิกวุฒิสภา ประธานคณะกรรมาธิการการเศรษฐกิจ การเงินและการคลัง วุฒิสภา นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นางสาวอัญชลี พลคชา อุตสาหกรรมจังหวัดสุโขทัย นางพัชรี ใบยา อุตสาหกรรมจังหวัดอุตรดิตถ์ คณะผู้บริหาร เจ้าหน้าที่กระทรวงอุตสาหกรรม ร่วมลงพื้นที่ และ นางสุนทรี วิชิตนาค ครูศิลป์ของแผ่นดิน ให้การต้อนรับ
รัฐบาลไทย-ข่าวทำเนียบรัฐบาล-เตือนภัย! SMS หลอกลวง จาก "แอปฯ เงินกู้เถื่อน" ยึดหลักปลอดภัย ไม่สน - ไม่คลิก - ไม่กรอก - ไม่โดนหลอก
วันจันทร์ที่ 11 ตุลาคม 2564
เตือนภัย! SMS หลอกลวง จาก "แอปฯ เงินกู้เถื่อน" ยึดหลักปลอดภัย ไม่สน - ไม่คลิก - ไม่กรอก - ไม่โดนหลอก
....
สํานักงานตํารวจแห่งชาติ แจ้งประชาชนให้ระวังภัยจากแอปพลิเคชันกู้เงินเถื่อน แบ่งได้ 2 ลักษณะ ดังนี้
.
1. อ้างให้กู้เงินแต่หลอกให้โอนเงินค่าธรรมเนียมไปให้ก่อนพอได้เงินค่าธรรมเนียมแล้ว ก็ติดต่อไม่ได้ทันที
.
2. ได้เงินกู้ไม่เต็มจํานวน เรียกดอกเบี้ยโหด ผิดนัดชําระถูกประจาน เช่น ให้กู้ 2,000 บาท แต่หักค่าธรรมเนียม 200 บาท + ดอกเบี้ย 400 บาท เหลือโอนเงินกู้มาให้แค่ 1,400 บาท
.
กระบวนการหลอกลวงดังกล่าว จะลวงให้ผู้เสียหายดาวน์โหลดโปรแกรม เมื่อติดตั้งแล้ว จะดึงเบอร์ติดต่อของคนที่เรารู้จัก หากผิดนัดชําระหนี้ก็จะประจานโดยส่งข้อความหาคนที่เรารู้จักนั้น ๆ
.
วิธีป้องกัน SMS หลอกลวง คือ ไม่ต้องสนใจ ไม่คลิกเข้าไป หากเผลอคลิก ต้องไม่กรอกข้อมูลส่วนตัว ซึ่งจะช่วยลดเสี่ยงไม่ให้โดนหลอกได้
.
โดยประชาชนสามารถตรวจสอบ รายชื่อผู้ประกอบธุรกิจสินเชื่อที่ขออนุญาตถูกต้องได้จากเว็บไซต์ 1359.go.th ถ้าไม่พบชื่อบริษัท แอปฯ เงินกู้ที่ติดต่อเรา แสดงว่าเป็นแอปฯ เงินกู้เถื่อน
Cr. ศูนย์ปราบปรามอาชญากรรมเทคโนโลยีสารสนเทศ (ศปอส.ตร) Police Cyber Taskforce
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงการคลังเปิดประชาชนลงทะเบียน/ยืนยันรับสิทธิ เข้าร่วมโครงการ คนละครึ่ง เฟส5 พรุ่งนี้ (19 ส.ค.) เป็นต้นไป
วันพฤหัสบดีที่ 18 สิงหาคม 2565
กระทรวงการคลังเปิดประชาชนลงทะเบียน/ยืนยันรับสิทธิ เข้าร่วมโครงการ คนละครึ่ง เฟส5 พรุ่งนี้ (19 ส.ค.) เป็นต้นไป
กระทรวงการคลังเปิดประชาชนลงทะเบียน/ยืนยันรับสิทธิ เข้าร่วมโครงการ คนละครึ่ง เฟส5 พรุ่งนี้ (19 ส.ค.) เป็นต้นไป
วันที่ 18 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่คณะรัฐมนตรี(ครม.) ได้อนุมัติโครงการคนละครึ่ง ระยะที่ 5 เพื่อเป็นโครงการที่ช่วยแบ่งเบาภาระและเหลือรักษากําลังซื้อของประชาชนตามนโยบายของ พล.อ.ประยุทธ์ จันทร์โอชา นายกรัฐมนตรีและรมว.กลาโหม ตั้งแต่วันพรุ่งนี้(19 ส.ค.) เป็นต้นไปกระทรวงการคลังจะเปิดให้ประชาชนลงทะเบียน/ยืนยันการรับสิทธิเพื่อเข้าร่วมโครงการฯ
ทั้งนี้ การเข้าร่วมโครงการระยะที่ 5 นี้จะแบ่งการดําเนินการเป็น 2 กลุ่ม กลุ่มแรก สําหรับผู้ที่ไม่เคยเข้าร่วมโครงการมาก่อน จะต้องลงทะเบียนใหม่โดยสามารถลงทะเบียนได้ 2 ช่องทาง ทั้งเว็บไซต์ www.คนละครึ่ง.com และแอปพลิเคชันเป๋าตัง ซึ่งผู้ลงทะเบียนต้องมีสัญชาติไทย อายุ 18 ปี บริบูรณ์ขึ้นไป ไม่เป็นผู้มีบัตรสวัสดิการแห่งรัฐ ไม่เป็นผู้ได้รับสิทธิโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ (ผ่านบัตรประชาชน)
กลุ่มที่2 ผู้เคยได้รับสิทธิอยู่แล้ว ไม่ต้องลงทะเบียนใหม่แต่ต้องดําเนินการ ยืนยันสิทธิ ผ่านนแอปพลิเคชั่นเป๋าตัง โดยเข้า G-Wallet กด Banner โครงการคนละครึ่ง และกดยอมรับเงื่อนไขเพื่อเป็นการยืนยันรับสิทธิ
ทั้งนี้ ภายหลังลงทะเบียน/ยืนยันรับสิทธิแล้ว ประชาชนที่เข้าร่วมโครงการสามารถเริ่มใช้สิทธิเพื่อใช้จ่ายได้ตั้งแต่ วันที่ 1 ก.ย.-31 ต.ค. 2565 โดยมีวงเงิน 800 บาทต่อคนตลอดโครงการ ใช้จ่ายต่อวันไม่เกิน 150 บาท และต้องใช้สิทธิในการซื้อสินค้าหรือบริการครั้งแรกภายในวันที่ 14 ก.ย. 2565 หากพ้นกําหนดวันดังกล่าวจะถูกตัดสิทธิตามโครงการ
“รัฐบาลได้ดําเนินโครงการคนละครึ่ง ระยะที่5 ตามนโยบายของนายกรัฐมนตรีที่ต้องการให้การฟื้นตัวของเศรษฐกิจดําเนินไปอย่างต่อเนื่องและทั่วถึง เนื่องจากเป็นโครงการที่ได้บรรเทาภาระค่าใช้จ่ายให้ประชาชนในช่วงที่ราคาสินค้าสูงขึ้น และเป็นการช่วยเหลือผู้ประกอบการรายย่อยทุกระดับ ซึ่งจากงบประมาณตามโครงการ 2.12 หมื่นล้านบาท คาดว่าจะสร้างเงินหมุนเวียนในเศรษฐกิจในช่วงท้ายของปีได้ 4.24 หมื่นล้านบาท”น.ส.ไตรศุลี กล่าว
รัฐบาลไทย-ข่าวทำเนียบรัฐบาล-กรมเจ้าท่า กำหนดมาตรการคุมเข้มบริการเดินเรือโดยสาร รับฤดูกาลท่องเที่ยวแหล่งยอดนิยมทางน้ำหนุนเศรษฐกิจไทย
วันอังคารที่ 5 กรกฎาคม 2565
กรมเจ้าท่า กําหนดมาตรการคุมเข้มบริการเดินเรือโดยสาร รับฤดูกาลท่องเที่ยวแหล่งยอดนิยมทางน้ําหนุนเศรษฐกิจไทย
...
กรมเจ้าท่า คุมเข้มมาตรฐานความปลอดภัยเดินเรือทั้งระบบ ให้บริการนักท่องเที่ยว พร้อมนํานวัตกรรม เทคโนโลยี ควบคุมการให้บริการ ต้อนรับฤดูกาลท่องเที่ยวไทยปี 65 หลังรัฐบาลเปิดประเทศเดือนกรกฎาคม เน้นคุมเข้มมาตรฐานความปลอดภัยตั้งแต่จุดลงเรือจนถึงปลายทาง เสริมความรู้คนเรือ กัปตัน ช่วยเหลือผู้โดยสารทุกแหล่งท่องเที่ยวทางน้ํายอดนิยม ลดการสูญเสียชีวิต และทรัพย์สิน จากอุบัติเหตุทางน้ํา
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า ในการเตรียมความพร้อมที่จะเข้าสู่ช่วงฤดูกาลท่องเที่ยวของประเทศไทยในช่วงครึ่งหลังของปี 2565 จากการที่รัฐบาลได้ประกาศเปิดประเทศ ภายหลังจากสถานการณ์การแพร่ระบาดโควิด-19 คลี่คลาย กรมเจ้าท่าได้ประกาศยกระดับมาตรฐานความปลอดภัยเพื่อการท่องเที่ยวทางน้ําให้เป็นไปตามมาตรฐานสากลในพื้นที่ท่องเที่ยวทั่วประเทศ เพื่อสร้างความเชื่อมั่นให้กับนักท่องเที่ยวทั้งไทยและต่างประเทศ โดยการนํานวัตกรรม เทคโนโลยี มาใช้เพื่อการอํานวยความสะดวกและการติดตามการเดินทางของนักท่องเที่ยวที่ใช้บริการเรือโดยสาร ทั้งในทะเลและแม่น้ําที่เป็นแหล่งท่องเที่ยวที่สําคัญเพื่อส่งเสริมการกระตุ้นเศรษฐกิจและส่งเสริมธุรกิจภาคการท่องเที่ยวของไทยให้กลับมาสู่ภาวะปกติโดยเร็ว
ทั้งนี้ มาตรการที่กรมเจ้าท่านํามาปฏิบัติสู่การยกระดับมาตรฐานความปลอดภัย เพื่อให้บริการทางน้ําในแหล่งท่องเที่ยว โดยการถอดบทเรียนจากกรณีการเกิดอุบัติเหตุทางน้ําที่เกิดขึ้นในอดีต และเพื่อป้องกันการเกิดเหตุการณ์ซ้ํากับนักท่องเที่ยว อาทิ กรณีเรือฟินิกซ์ล่มเมื่อปี 2561 จึงได้มีการพัฒนานําเทคโนโลยีและนวัตกรรมด้านต่างๆ มาประยุกต์ใช้ในการเพิ่มประสิทธิภาพการกํากับดูแลความปลอดภัยในการเดินเรือของผู้ให้บริการ ที่มีกลไกการกํากับ ควบคุมและติดตามเรือ และนักท่องเที่ยว รวมทั้งติดตั้งอุปกรณ์ช่วยชีวิตบนเรือ และกํากับมาตรฐานคนเรือและคนขับเรือต้องมีใบอนุญาตที่ถูกต้อง ขณะเดียวกันยังได้มีการแก้ไขปรับปรุงระเบียบ กฎหมาย ที่เกี่ยวข้องให้ทันสมัย เพื่อให้เป็นไปตามมาตรฐานสากล
อย่างไรก็ตาม กรมเจ้าท่าได้จัดทําแผนประชาสัมพันธ์ เพื่อถ่ายทอดไปยังทุกภาคส่วนที่เกี่ยวข้องในการให้บริการท่องเที่ยวทางน้ําที่ต้องดําเนินการตามมาตรฐานความปลอดภัยการท่องเที่ยวทางน้ําเพื่อให้มีความพร้อมมากที่สุด จากการที่ไทยได้เปิดประเทศอย่างเป็นทางการไปแล้วในเดือนกรกฎาคม โดยกรมเจ้าท่าจะเร่งทําการตรวจสอบ เพื่อกํากับดูแลให้เกิดผลทางปฏิบัติ เชื่อว่าในปีนี้จํานวนนักท่องเที่ยวที่จะเข้าสู่ประเทศไทยจะมีเป็นจํานวนมาก โดยเฉพาะจังหวัดที่ได้รับความนิยมอย่างภูเก็ต กระบี่ พังงา รวมทั้งกรุงเทพฯ ต้องเร่งบูรณาการร่วมกันทุกภาคส่วนที่จะนําเทคโนโลยี และเครื่องมือต่างๆ มาใช้ให้เกิดประโยชน์ โดยจะมีการติดตามตั้งแต่เรือเดินทางออกจากท่า ความมั่นคงของท่าเทียบเรือ ตัวเรือ รวมทั้งความชํานาญของผู้ให้บริการเดินเรือ กัปตันเรือ และคนประจําเรือให้มีความชํานาญในการช่วยเหลือ กรณีเกิดอุบัติเหตุทางน้ําได้อย่างรวดเร็วที่สุด เพื่อดูแลชีวิตและทรัพย์สินของนักท่องเที่ยวได้อย่างมีประสิทธิภาพเป็นการสร้างความเชื่อมั่นให้กับนักท่องเที่ยวมากยิ่งขึ้น
รัฐบาลไทย-ข่าวทำเนียบรัฐบาล-ขยายเวลาลดเงินสมทบผู้ประกันตน ม.33 และ ม.39
วันเสาร์ที่ 25 กันยายน 2564
ขยายเวลาลดเงินสมทบผู้ประกันตน ม.33 และ ม.39
วันเสาร์ที่ 25 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติหลักการร่างกฎกระทรวงกําหนดอัตราเงินสมทบกองทุนประกันสังคม เพื่อขยายเวลาในการปรับลดอัตราการจ่ายเงินสมทบเข้ากองทุนประกันสังคมแก่ผู้ประกันตน ม.33 และ 39 เพิ่มอีก 3 เดือน ตั้งแต่วันที่ 1 ก.ย. – 30 พ.ย.2564 โดยมาตรา 33 ทั้งนายจ้างและผู้ประกันตนจากเดิมแต่ละฝ่ายส่งเงินสมทบร้อยละ 5 ลดเหลือร้อยละ 2.5 ของค่าจ้างผู้ประกันตน สําหรับผู้ประกันตนในมาตรา 39 ลดเงินสมทบลงจากเดือนละ 432 บาท เหลือ 235 บาท เพื่อบรรเทาความเดือดร้อนของนายจ้างและผู้ประกันตนจากสถานการณ์แพร่ระบาดของโรคโควิด-19 โดยจะช่วยให้ผู้ประกันตนมีเงินหมุนเวียนไว้ใช้จ่ายต่อไปได้รายละประมาณ 900 – 1,500 บาท และเป็นการเพิ่มสภาพคล่องแก่ผู้ประกอบการ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.กระบี่ เปิดศูนย์ช่วยเหลือสังคมตำบลแห่งแรก จับมือภาคีเครือข่ายช่วยกลุ่มเปราะบางแบบครบวงจร
วันพุธที่ 17 พฤศจิกายน 2564
รมว.พม. ลงพื้นที่ จ.กระบี่ เปิดศูนย์ช่วยเหลือสังคมตําบลแห่งแรก จับมือภาคีเครือข่ายช่วยกลุ่มเปราะบางแบบครบวงจร
รมว.พม. ลงพื้นที่จ.กระบี่ เปิดศูนย์ช่วยเหลือสังคมตําบลแห่งแรก จับมือภาคีเครือข่ายช่วยกลุ่มเปราะบางแบบครบวงจร
เมื่อวันที่ 15 พ.ย. 64 เวลา 17.30 น.นายจุติไกรฤกษ์รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่จังหวัดกระบี่ ณ องค์การบริหารส่วนตําบลไสไทย อําเภอเมืองกระบี่ จังหวัดกระบี่ เพื่อเปิดศูนย์ช่วยเหลือสังคมตําบลไสไทย เป็นศูนย์ฯ แห่งแรกของจังหวัดกระบี่ที่ให้บริการอย่างครอบคลุมตามภารกิจกระทรวง พม. สําหรับประชาชนทุกกลุ่มเป้าหมายและทุกช่วงวัย โดยเฉพาะอย่างยิ่งกลุ่มเปราะบาง ได้แก่ เด็ก เยาวชน ผู้สูงอายุ คนพิการ และผู้ด้อยโอกาส ด้วยการให้บริการด้านสิทธิและสวัสดิการสังคมทั้งด้านการสงเคราะห์ คุ้มครอง พัฒนา ป้องกัน และแก้ไขปัญหาสังคม เพื่อตอบสนองต่อความต้องการของประชาชนในพื้นที่อย่างรวดเร็วและทันเหตุการณ์ เพราะปัญหาของประชาชน รอไม่ได้ อีกทั้งบูรณาการการทํางานร่วมกับภาคีเครือข่ายทุกภาคส่วนในพื้นที่ อาทิ ศูนย์พัฒนาครอบครัวในชุมชน ศูนย์พัฒนาคุณภาพชีวิตและส่งเสริมอาชีพผู้สูงอายุ ชมรมผู้สูงอายุ ผู้แทนทางศาสนา สภาเด็กและเยาวชน กลุ่มสตรี เจ้าหน้าที่ท้องถิ่น มูลนิธิมิราเคิลออฟไลฟ์ และอาสาสมัครพัฒนาสังคมและความมั่นคงของมนุษย์ (อพม.) เป็นต้น เพื่อการมีส่วนร่วมในการทํางานด้านพัฒนาสังคมอย่างมีประสิทธิภาพที่ดียิ่งขึ้น
นายจุติกล่าวว่า 2 ปีที่ผ่านมา หลังเกิดสถานการณ์โควิด - 19ทําให้รัฐบาลต้องเดินทางมาที่จังหวัดกระบี่ เพื่อมากระตุ้นการฟื้นตัวของเศรษฐกิจ ทั้งจังหวัดกระบี่ ภูเก็ต ตรัง และพังงา อย่างไรก็ตามจังหวัดกระบี่เคยพึ่งพารายได้จากการท่องเที่ยวเป็นหลัก ฉะนั้น จึงเป็นบทเรียนที่สําคัญของจังหวัดภาคใต้ฝั่งอันดามัน เมื่อโลกเปลี่ยนไปทุกวัน และโอกาสเปิด ชีวิตก็จะเปลี่ยน โดยพลเอก ประยุทธ์ จันทร์โอชา นายกรัฐมนตรี ได้เดินทางมายังจังหวัดกระบี่ เพราะต้องการพลิกโฉมประเทศจากลบเป็นบวก ให้จังหวัดสามารถสร้างรายได้เหมือนเดิม และการเดินทางมาลงพื้นที่ในวันนี้ เราต้องทํางานให้รวดเร็ว เพราะปัญหาของประชาชน รอไม่ได้ ทุกนาที ทุกวัน มีความหมายสําหรับประชาชนและประเทศกระทรวง พม. จึงได้เปิดศูนย์ช่วยเหลือสังคมแห่งนี้ ให้กับประชาชนได้ประโยชน์ ซึ่งประกอบด้วยภาคีเครือข่ายทุกภาคส่วน รวมถึง อบต. ที่จะต้องร่วมให้การสนับสนุน และต้องทําด้วยความเชื่อมั่นว่าจะทําให้เกิดประโยชน์กับประชาชนให้ได้ ซึ่งตนจะไม่ย่อท้อจะไม่กลัวกับปัญหา และเราจะเดินไปด้วยกัน
นายจุติกล่าวเพิ่มเติมว่า สําหรับองค์การบริหารส่วนตําบลไสไทย อยู่ห่างจากที่ว่าการอําเภอเมืองกระบี่ประมาณ 4 กิโลเมตร มีพื้นที่ 54 ตารางกิโลเมตร แบ่งเขตการปกครองออกเป็น 7 หมู่บ้าน มีประชากรรวมทั้งสิ้น 14,860 คน (ไม่นับรวมประชากรแฝงและนักท่องเที่ยว) และมีจํานวนครัวเรือนทั้งสิ้น 8,570 ครัวเรือน แบ่งเป็นประชากรเด็กปฐมวัย จํานวน 702 คน เด็กวัยเรียน จํานวน 2,223 คน วัยรุ่น จํานวน 1,265 คน วัยทํางาน จํานวน 8,708 คน ผู้สูงอายุ 60 ปีขึ้นไป จํานวน 1,730 คน ทั้งนี้ ที่ผ่านมา มีการช่วยเหลือกลุ่มเปราะบางที่ได้รับผลกระทบจาก โควิด - 19 รอบแรก จํานวน 72 คน (งบสนับสนุนจากศูนย์พัฒนาการจัดสวัสดิการสังคมผู้สูงอายุจังหวัดกระบี่ จํานวน 44 คน และบ้านพักเด็กและครอบครัวจังหวัดกระบี่ จํานวน 28 คน) และ รอบที่ 2 จํานวน 70 คน ซึ่งอยู่ระหว่างการประสานความช่วยเหลือกับหน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-ไทย-สเปน หารือความร่วมมือด้านเกษตร
วันจันทร์ที่ 30 สิงหาคม 2564
ไทย-สเปน หารือความร่วมมือด้านเกษตร
ไทย-สเปน หารือความร่วมมือด้านเกษตร
ดร.ทองเปลว กองจันทร์ ปลัดกระทรวงเกษตรและสหกรณ์ หารือกับนายเอมิลิโอ เด มิเกล กาลาเบีย (H.E. Mr. Emilio De Miguel Calabia) เอกอัครราชทูตสเปนประจําประเทศไทย เพื่อขอรับการสนับสนุนจากไทย ให้แก่ ดร. (Gabriel Ferrero y de Loma-Osorio) ผู้สมัครของสเปน ในตําแหน่ง Chairperson of the Committee of World Food Security: CFS ผ่านระบบออนไลน์ โดยมี นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ และ ดร.ธนวรรษ เทียนสิน อัครราชทูต (ฝ่ายเกษตร) ประจํากรุงโรม เข้าร่วมการหารือฯ
ปลัดกระทรวงเกษตรและสหกรณ์ กล่าวว่า ประเทศไทยมีความสนใจในความร่วมมือกับสเปน อาทิ สาขาการเกษตรและพลังงานทดแทน รวมถึงความร่วมมือด้านการบรรเทาผลกระทบจาก climate change และการลดปริมาณ food waste food loss รวมถึง biodiversity loss การพลิกโฉมระบบการผลิตอาหารและสินค้าเกษตรท่ามกลางวิกฤตการแพร่ระบาดของเชื้อไวรัสโควิด-19 ซึ่งทั้งหมดนี้เป็นประเด็นที่ถูกหยิบยกขึ้นมาหารือระหว่างการประชุม Pre Ministerial Food System Summit เมื่อเดือนกรกฎาคมที่ผ่านมา และสามารถขยายความร่วมมือแบบทวิภาคีด้านการเกษตรระหว่างกันได้อีกอย่างต่อเนื่อง
ทั้งนี้ จากการหารือในเบื้องต้น กระทรวงเกษตรฯ ขอให้ฝ่ายสเปนสนับสนุนการจัดทํากรอบการเจรจาเขตการค้าเสรีระหว่างไทยกับอียู (Thai – EU Free Trade Agreement) และความตกลงว่าด้วยความเป็นหุ้นส่วนและความร่วมมือรอบด้าน (Comprehensive Partnership and Cooperation Agreement: (PCA)) เพราะหากทั้งสองฝ่ายบรรลุข้อตกลงดังกล่าวจะเป็นการช่วยขยายความร่วมมือด้านการเกษตรและการค้าในหลากหลายสาขามากยิ่งขึ้น โดยฝ่านสเปนยินดีที่จะติดตามความคืบหน้าในประเด็นดังกล่าวกับคณะกรรมาธิการยุโรปด้านการเกษตรในโอกาสต่อไป
รัฐบาลไทย-ข่าวทำเนียบรัฐบาล-รมว.มท. มอบสารเนื่องในวันคณะกรรมการหมู่บ้าน (กม.) ประจำปี 2565 ย้ำ “คณะกรรมการหมู่บ้าน" เป็นกลไกสำคัญที่ทำงานอยู่ใกล้ชิดประชาชนขับเคลื่อนนโยบายกระทรวงมหาดไทย
วันพุธที่ 9 มีนาคม 2565
รมว.มท. มอบสารเนื่องในวันคณะกรรมการหมู่บ้าน (กม.) ประจําปี 2565 ย้ํา “คณะกรรมการหมู่บ้าน" เป็นกลไกสําคัญที่ทํางานอยู่ใกล้ชิดประชาชนขับเคลื่อนนโยบายกระทรวงมหาดไทย
รมว.มท. มอบสารเนื่องในวันคณะกรรมการหมู่บ้าน (กม.) ประจําปี 2565 ย้ํา “คณะกรรมการหมู่บ้าน" เป็นกลไกสําคัญที่ทํางานอยู่ใกล้ชิดประชาชนขับเคลื่อนนโยบายกระทรวงมหาดไทยในการบําบัดทุกข์ บํารุงสุขประชาชนบรรลุผลอย่างมีประสิทธิภาพ
วันนี้ (9 มี.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบสารเนื่องในโอกาสวันคณะกรรมการหมู่บ้าน (กม.) 9 มีนาคม 2565 ความว่า “กระทรวงมหาดไทยเป็นองค์กรหลักในการนํายุทธศาสตร์ชาติ แปลงสู่การจัดทําและขับเคลื่อนการพัฒนาในระดับพื้นที่ ด้วยการยึดหลักธรรมาภิบาล (Good Governance) สร้างความร่วมมือ บริหารจัดการและบูรณาการงานทุกเรื่องในพื้นที่ ให้เกิดประสิทธิภาพสูงสุด ยึดประชาชนเป็นศูนย์กลาง โดยมีวิสัยทัศน์คือ “ประชาชนมีรากฐานการดํารงชีวิตและพัฒนาสู่อนาคตได้อย่างมั่นคงและสมดุล ตามหลักปรัชญาของเศรษฐกิจพอเพียง” ซึ่งการจะดําเนินการให้บรรลุผลสําเร็จนั้น คณะกรรมการหมู่บ้านเป็นกลไกสําคัญที่ทํางานอยู่ใกล้ชิดประชาชน ทําหน้าที่บูรณาการการแก้ไขปัญหาและพัฒนาหมู่บ้านให้มีเอกภาพ เพื่อประโยชน์สูงสุดต่อประชาชน เหมือนดังคําที่ว่า “ประเทศต้องมีรัฐบาล หมู่บ้านต้องมี กม.” และขอขอบคุณกรรมการหมู่บ้านทุกท่านที่ได้ตั้งใจปฏิบัติหน้าที่ ปฏิบัติตนด้วยความเสียสละ โดยเฉพาะอย่างยิ่งในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทุกหน่วยงานที่เกี่ยวข้องได้บูรณาการร่วมกัน เพื่อขับเคลื่อนภารกิจของกระทรวงมหาดไทยให้เป็นไปอย่างมีประสิทธิภาพ ตามบทบาทหน้าที่ในการ “บําบัดทุกข์ บํารุงสุข” ให้กับพี่น้องประชาชน”
ด้าน นายสุทธิพงษ์ จุลเจริญ ปลัดกระทรวงมหาดไทย ได้มอบสารเนื่องในโอกาสเดียวกันนี้ ความว่า “คณะกรรมการหมู่บ้านจัดตั้งขึ้นตามพระราชบัญญัติลักษณะปกครองท้องที่ พระพุทธศักราช 2457 ถือเป็นกลไกของหมู่บ้านที่ใกล้ชิดประชาชนมากที่สุด เปรียบเสมือนเป็น “คณะรัฐมนตรีประจําหมู่บ้าน” มีความรู้และสามารถเข้าถึงข้อมูลสภาพปัญหาและความต้องการของประชาชนในหมู่บ้านดีที่สุด โดยมีโครงสร้างและอํานาจหน้าที่ครอบคลุมการทํางานในทุกมิติของหมู่บ้าน ทําหน้าที่ในการนํานโยบายไปปฏิบัติ และขับเคลื่อนนโยบายของภาครัฐให้เกิดผลสัมฤทธิ์เพื่อประโยชน์สุขของพี่น้องประชาชนในหมู่บ้าน และขอขอบคุณกรรมการหมู่บ้านทุกท่านที่ได้เสียสละ ทุ่มเทแรงกายแรงใจในการปฏิบัติหน้าที่ตามแนวคิดในการขับเคลื่อนงานว่า “Change for Good” เพราะเมื่อคณะกรรมการหมู่บ้านเข้ามามีส่วนร่วมในการบูรณาการร่วมกับทุกหน่วยงาน จะทําให้เกิดสิ่งที่ดีและมีค่าแก่สังคม เป็นที่เชื่อถือ เชื่อมั่น สร้างหมู่บ้านที่เข้มแข็งและพึ่งพาตนเองได้ โดยเฉพาะอย่างยิ่งการส่งเสริมบทบาทจิตอาสาตามโครงการจิตอาสาพระราชทานตามแนวพระราชดําริ ในการสืบสาน รักษา ต่อยอด เพื่อให้เกิดความสามัคคี มีความสุข ประเทศชาติมีความมั่นคงอย่างยั่งยืน